Document ID: 32011D0174

VYKONÁVACIE ROZHODNUTIE RADY 2011/174/SZBP
z 21. marca 2011,
ktorým sa vykonáva rozhodnutie 2010/639/SZBP o reštriktívnych opatreniach proti niektorým predstaviteľom Bieloruska
RADA EURÓPSKEJ ÚNIE,
so zreteľom na rozhodnutie Rady 2010/639/SZBP z 25. októbra 2010 o reštriktívnych opatreniach proti niektorým predstaviteľom Bieloruska (1), a najmä na jeho článok 4 ods. 1 v spojení s článkom 31 ods. 2 Zmluvy o Európskej únii,
keďže:
(1)
Rada 25. októbra 2010 prijala rozhodnutie 2010/639/SZBP o reštriktívnych opatreniach proti niektorým predstaviteľom Bieloruska.
(2)
Vzhľadom na vážnosť situácie v Bielorusku by sa do zoznamov osôb, na ktoré sa vzťahujú reštriktívne opatrenia, ako sa uvádzajú v prílohách IIIA a IV k rozhodnutiu 2010/639/SZBP, mali zaradiť ďalšie osoby. Okrem toho by sa mali aktualizovať informácie týkajúce sa niektorých osôb v zoznamoch v prílohách I, II, III, IIIA a IV k uvedenému rozhodnutiu,
PRIJALA TOTO ROZHODNUTIE:
Článok 1
Prílohy I, II, III, IIIA a IV k rozhodnutiu 2010/639/SZBP sa nahrádzajú textom uvedeným v prílohách I, II, III, IV a V k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
V Bruseli 21. marca 2011

Labels: 10
18
11
5